proxectonos/corpus_dominio_legal_administrativo_tmp huggingface dataset:
RESOLUCIÓN do 4 de outubro de 2018, da Dirección Xeral de Relacións Exteriores e coa Unión Europea, pola que se fan públicas as axudas concedidas ao abeiro da Orde do 18 de decembro de 2017 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación para o desenvolvemento no exterior promovidos polos axentes de cooperación, e se procede á súa convocatoria.
Vicepresidencia e Consellería de Presidencia, Administracións Públicas e Xustiza — III. Outras disposicións — 25/10/2018

Conforme o establecido no artigo 24 da Orde do 18 de decembro de 2017 pola que se aproban as bases reguladoras da concesión de subvencións, en réxime de concorrencia competitiva, para a execución de proxectos de cooperación para o desenvolvemento no exterior promovidos polos axentes de cooperación e se procede á súa convocatoria, unha vez ultimada a concesión de axudas publicarase no
Diario Oficial de Galicia
a relación das concedidas, con indicación das entidades beneficiarias, contía, país de execución do proxecto e finalidade.
De acordo co establecido no artigo único do punto 3 desta orde, as cantidades inicialmente asignadas a cada aplicación orzamentaria do capítulo IV e do capítulo VII por cada liña de subvención teñen carácter estimativo e a súa determinación definitiva será a que resulte das resolucións de concesión que se diten ao abeiro desta orde.
Con base no informe da comisión avaliadora recollido na acta de data 9 de abril de 2018 e de acordo co sinalado no citado artigo único do punto 3 da orde da convocatoria, realizáronse as preceptivas modificacións orzamentarias e autorizouse polo Consello da Xunta de Galicia, na súa reunión do 9 de maio, o incremento na dotación da anualidade do capítulo IV para o ano 2019. A modificación na distribución entre créditos orzamentarios foi publicada no
Diario Oficial de Galicia
, núm. 106, do 5 de xuño.
Na súa virtude,
Publicar no
Diario Oficial de Galicia
as axudas concedidas por Resolución do director xeral de Relacións Exteriores e coa Unión Europea do 11 de xuño de 2018, de conformidade coa disposición adicional terceira da orde do 18 de decembro de 2017 (DOG núm. 6, do 9 de xaneiro) para a execución de:
– 15 proxectos de cooperación para o desenvolvemento no exterior a executar polas organizacións non gobernamentais de cooperación ao desenvolvemento (ONGD), por un importe global de dous millóns seiscentos setenta e nove mil cento noventa e sete euros (2.679.197,00 €), nas contías, beneficiarios, finalidade, país de execución e aplicacións orzamentarias que se relacionan no anexo I desta resolución.
– 4 proxectos de cooperación para o desenvolvemento no exterior a executar polos outros axentes de cooperación (universidades, sindicatos, empresas ou organizacións empresariais e comunidades galegas no exterior) por un importe global de cincocentos sesenta e oito mil novecentos noventa e seis euros con cincuenta céntimos (568.996,50 €), nas contías, beneficiarios, finalidade, país de execución e aplicacións orzamentarias que se relacionan no anexo II desta resolución.
Santiago de Compostela, 4 de outubro de 2018
ORDE do 8 de outubro de 2018 pola que se dispón o cesamento dun vogal do Consello de Administración da Autoridade Portuaria de Marín e Ría de Pontevedra.
Consellería do Mar — II. Autoridades e persoal — 19/10/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da presidenta do organismo público Portos do Estado,
O cesamento de Ángel Moldes Martínez como vogal representante da Administración xeral do Estado no Consello de Administración da Autoridade Portuaria de Marín e Ría de Pontevedra, agradecéndolle os servizos prestados.
Santiago de Compostela, 8 de outubro de 2018
ORDE do 8 de outubro de 2018 pola que se dispón o cesamento dun vogal do Consello de Administración da Autoridade Portuaria de Ferrol-San Cibrao.
Consellería do Mar — II. Autoridades e persoal — 19/10/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da presidenta do organismo público Portos do Estado,
O cesamento de Juan Francisco Rebollo Lledó como vogal representante da Administración xeral do Estado no Consello de Administración da Autoridade Portuaria de Ferrol-San Cibrao, agradecéndolle os servizos prestados.
Santiago de Compostela, 8 de outubro de 2018
RESOLUCIÓN do 15 de outubro de 2018, da Secretaría Xeral de Política Lingüística, pola que se fixan as datas de realización das probas convocadas mediante a Resolución do 7 de setembro de 2018 para a obtención dos certificados de lingua galega, niveis Celga 2 e 4, no ano 2018 (ED114A).
Consellería de Cultura e Turismo — III. Outras disposicións — 17/10/2018

Mediante a Resolución do 7 de setembro de 2018, da Secretaría Xeral de Política Lingüística, convocáronse as probas para a obtención dos certificados de lingua galega, niveis Celga 2 e 4, no ano 2018 (ED114A) (DOG núm. 176, do 14 de setembro). Segundo o sinalado no seu punto terceiro, as probas terán lugar entre a segunda quincena de novembro e a primeira fin de semana de decembro de 2018, e serán debidamente publicitadas no
Diario Oficial de Galicia
e mais na páxina web da Secretaría Xeral de Política Lingüística (http://www.lingua.gal).
De acordo con isto,w
Fixar as seguintes datas de realización das probas para a obtención dos certificados de lingua galega (Celga) convocados mediante a Resolución do 7 de setembro de 2018, da Secretaría Xeral de Política Lingüística:
– Celga 4: 17 de novembro de 2018.
– Celga 2: 24 de novembro de 2018.
Santiago de Compostela, 15 de outubro de 2018
ORDE do 9 de outubro de 2018 pola que se modifica a Orde do 4 de xullo de 2018 pola que se establecen as bases reguladoras para a concesión, en réxime de concorrencia competitiva, das axudas para a mellora, creación, recoñecemento e estruturación de agrupacións estratéxicas do Sistema universitario de Galicia e se procede á súa convocatoria para o exercicio 2018.
Consellería de Educación, Universidade e Formación Profesional — III. Outras disposicións — 17/10/2018

Mediante a Orde do 4 de xullo de 2018 (
Diario Oficial de Galicia
número 134, do 13 de xullo), a Consellería de Cultura, Educación e Ordenación Universitaria convocou as axudas para a mellora, creación, recoñecemento e estruturación de agrupacións estratéxicas do Sistema universitario de Galicia.
Tendo en conta a complexidade técnica que implica a avaliación das solicitudes presentadas e o escaso espazo temporal que terían as entidades beneficiarias para facer efectivo o gasto, faise necesario para facer máis racional e factible a concesión destas axudas ampliar o prazo de xustificación do gasto no ano 2018 ata o 17 de decembro.
En consecuencia, e no uso das atribucións que teño conferidas,
Artigo único. Modificación do artigo 13 da Orde de 4 de xullo de 2018 pola que se establecen as bases reguladoras para a concesión, en réxime de concorrencia competitiva, das axudas para a mellora, creación, recoñecemento e estruturación de agrupacións estratéxicas do Sistema universitario de Galicia, e se procede á súa convocatoria para o exercicio 2018, que queda redactado como segue:
No artigo 13, modifícase o parágrafo primeiro do punto 2, de tal modo que onde di:
«2. Para poder proceder ao libramento dos fondos será preciso que a universidade beneficiaria expida, na data límite do 30 de novembro do exercicio correspondente á anualidade de que se trate, a seguinte documentación:»
Debe dicir:
«2. Para poder proceder ao libramento dos fondos será preciso que a universidade beneficiaria expida, na data límite do 17 de decembro para a anualidade do 2018 e do 30 de novembro para as anualidades de 2019 e 2020, a seguinte documentación:»
Disposición derradeira única. Entrada en vigor
Esta orde entrará en vigor o día seguinte ao da súa publicación no
Diario Oficial de Galicia.
Santiago de Compostela, 9 de outubro de 2018
RESOLUCIÓN do 3 de outubro de 2018, da Dirección Xeral de Comercio e Consumo, pola que se dá publicidade ás axudas concedidas ao abeiro da Orde do 20 de marzo de 2018, pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro de ámbito superior ao municipal ou federacións, para a revitalización do comercio de proximidade e a incentivación do consumo a través do tícket de dinamización comercial, e se procede á súa convocatoria (IN220A).
Consellería de Economía, Emprego e Industria — III. Outras disposicións — 17/10/2018

De conformidade co disposto no artigo 15.1 da Lei 9/2007, do 13 de xuño, de subvencións de Galicia, e no artigo 21 das bases reguladoras da Orde de 20 de marzo de 2018, procédese á publicación das subvencións concedidas por resolución do conselleiro de Economía, Emprego e Industria, relacionadas no anexo.
Norma reguladora: Orde do 20 de marzo de 2018, pola que se establecen as bases reguladoras para a concesión, en réxime de concorrencia competitiva, das subvencións ás asociacións de comerciantes sen fins de lucro de ámbito superior ao municipal ou federacións, para a revitalización do comercio de proximidade e a incentivación do consumo a través do tícket de dinamización comercial, e se procede á súa convocatoria (IN220A).
Crédito orzamentario: 500.000,00 euros.
Aplicación orzamentaria: 09.30.751A 781.1.
Santiago de Compostela, 3 de outubro de 2018
RESOLUCIÓN do 5 de outubro de 2018, da Secretaría Xeral de Emprego, pola que se lles dá publicidade ás axudas concedidas ao abeiro da Orde do 29 de decembro de 2017 pola que se establecen as bases reguladoras para a concesión, en réxime de concurrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2018 e 2019 (Diario Oficial de Galicia número 25, do 5 de febrero de 2018).
Consellería de Economía, Emprego e Industria — III. Outras disposicións — 17/10/2018

En cumprimento do disposto no artigo 4.1 da Orde do 29 de decembro de 2017 pola que se establecen as bases reguladoras para a concesión, en réxime de concurrencia competitiva, de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2018 e 2019 (DOG núm. 25, do 5 de febreiro de 2018), resolvo que se proceda á publicación das subvencións concedidas que se indican no anexo, cun importe total de 952.855,03 euros, con cargo ás aplicacións orzamentarias: 09.40.324C.444.0, 09.40.324C.445.0, 09.40.324C.460.0 e 09.40.324C.481.1 dos orzamentos xerais da Comunidade Autónoma de Galicia para os exercicios 2018 e 2019.
Santiago de Compostela, 5 de outubro de 2018
Aplicación 09.40.324C.444.0.
Aplicación 09.40.324C.445.0.
Aplicación 09.40.324C.460.0.
Aplicación 09.40.324C.481.1.
ORDE do 8 de outubro de 2018 pola que se dispón o cesamento dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 19/10/2018

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30, atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que se deberán facer necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da presidenta do organismo público Portos do Estado,
O cesamento de Manuel Ángel Tarrío Fernández como vogal representante da Administración xeral do Estado no Consello de Administración da Autoridade Portuaria de Vilagarcía de Arousa, agradecéndolle os servizos prestados.
Santiago de Compostela, 8 de outubro de 2018
RESOLUCIÓN do 10 de outubro de 2018, da Dirección Xeral de Educación, Formación Profesional e Innovación Educativa, de prórroga da sección bilingüe de lingua inglesa no Conservatorio Superior de Música de Vigo.
Consellería de Educación, Universidade e Formación Profesional — III. Outras disposicións — 23/10/2018

Mediante a Orde do 7 de xullo de 2016 (DOG do 20 de xullo), autorizouse a posta en marcha, con carácter experimental, dunha sección bilingüe de lingua inglesa no Conservatorio Superior de Música de Vigo.
O artigo 9 da devandita orde establece que o proxecto ten unha duración de dous cursos académicos, prorrogables en períodos de dous cursos académicos, logo do informe favorable do Servizo de Inspección Educativa emitido, tendo en conta a adecuación ás condicións e obxectivos indicados na súa posta en marcha e a permanencia das circunstancias que xustificaron a súa implantación.
Igualmente, na disposición derradeira primeira da citada orde autorízase a Dirección Xeral de Educación, Formación Profesional e Innovación Educativa para ditar cantas normas se consideren oportunas para o desenvolvemento desta.
Emitidos os correspondentes informes favorables polos servizos de Inspección Educativa, de acordo co establecido no artigo 9 da citada orde,
Primeiro. Prorrogar, por un período de dous anos, a sección bilingüe de lingua inglesa no Conservatorio Superior de Música de Vigo, coa finalidade de favorecer a práctica do inglés entre o alumnado do dito centro.
Segundo. Contra esta resolución poderase interpoñer recurso de alzada ante a persoa titular da Consellería de Educación, Universidade e Formación Profesional, no prazo dun mes desde o día seguinte ao da súa publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 10 de outubro de 2018
RESOLUCIÓN do 1 de outubro de 2018, da Dirección Xeral de Desenvolvemento Pesqueiro, pola que se dá publicidade das axudas concedidas ao abeiro da Orde do 24 de maio de 2016 pola que se establecen as bases reguladoras para a concesión de axudas para proxectos ao abeiro das estratexias de desenvolvemento local participativo (EDLP), aprobadas aos grupos de acción local do sector pesqueiro para o desenvolvemento sustentable das zonas de pesca no marco do Fondo Europeo Marítimo e de Pesca 2014-2020, e se convocan as correspondentes ao ano 2016 (Diario Oficial de Galicia número 109, do 9 de xuño).
Consellería do Mar — III. Outras disposicións — 23/10/2018

De conformidade co establecido no artigo 15.1 da Lei 9/2007, do 13 de xuño, de subvencións de Galicia, a disposición adicional primeira da referida orde reguladora dispón: «A Consellería do Mar publicará no Diario Oficial de Galicia, as axudas concedidas con suxeición a esta orde, indicando o programa e crédito orzamentario ás que se imputan, o beneficiario, a cantidade concedida e a finalidade da subvención».
Na súa virtude,
Ordenar a publicación no Diario Oficial de Galicia das axudas concedidas, na convocatoria de 2018, con cargo ás aplicacións orzamentarias 14.03.723C.780.0 e 14.03.723C.770.0 para o financiamento de proxectos ao abeiro das estratexias de desenvolvemento local participativo (EDLP) aprobadas pola Consellería do Mar aos grupos de acción local do sector pesqueiro (Galp), cofinanciadas nun 85 % polo Fondo Europeo Marítimo e de Pesca.
Santiago de Compostela, 1 de outubro de 2018
RESOLUCIÓN do 16 de outubro de 2018 pola que se publican os requirimentos de emenda das axudas á dixitalización Industria 4.0, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020.
Instituto Galego de Promoción Económica — III. Outras disposicións — 23/10/2018

Mediante a Resolución do 21 de decembro de 2017 (DOG núm. 245, do 28 de decembro), publicáronse as bases reguladoras das axudas á dixitalización Industria 4.0, cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, procedéndose á súa convocatoria, en réxime de concorrencia competitiva, para o ano 2018, por trámite anticipado de gasto.
Por parte do órgano instrutor do procedemento administrativo previsto no artigo 12 das ditas bases reguladoras, están analizándose as solicitudes presentadas polos solicitantes que se acolleron á convocatoria de axudas IG240.2.
Nunha primeira fase de revisión identificáronse varios expedientes que carecen dalgún dos requisitos exixidos nas bases reguladoras, polo que resulta procedente efectuar os oportunos requirimentos de emenda.
O artigo 12.2 das bases reguladoras dispón que de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas, este requirimento de emenda realizarase preferentemente mediante publicación no
Diario Oficial de Galicia
e producirá os mesmos efectos que a notificación individualizada. A dita publicación tamén se realizará na páxina web do Igape no enderezo www.tramita.igape.es, onde se establecerá o contido pormenorizado do requirimento que se fai.
Os requirimentos obxecto da presente resolución non se publican na súa integridade en virtude da cautela prevista no artigo 46 da Lei 39/2015.
En virtude do anterior,
Primeiro. Dar publicidade á relación de solicitantes da convocatoria IG240.2 cuxos expedientes deben ser obxecto de emenda segundo se recolle no anexo a esta resolución.
Segundo. Habilitar un prazo de 10 días naturais para que os requiridos accedan á Oficina Virtual do Igape desde a páxina web do Instituto Galego de Promoción Económica (Igape), no enderezo www.tramita.igape.es, utilizando o seu NIF e o código IDE do expediente, para acceder ao requirimento individualizado de emenda. Entenderase rexeitado cando transcorresen dez (10) días naturais desde a posta á disposición do requirimento sen que se acceda ao seu contido.
Terceiro. Establécese un prazo de dez días hábiles para achegar a documentación sinalada, contados a partir do día hábil seguinte ao acceso ao requirimento individualizado, ou a partir do día en que se puxo á súa disposición no caso de non acceder ao seu contido.
Cuarto. De acordo co disposto no artigo 12.2 das bases reguladoras, no suposto de que non se atenda o requirimento no prazo indicado, ou se a emenda resulta incompleta ou defectuosa, teráselle por desistido na súa petición ao solicitante e arquivarase o expediente, tras a correspondente resolución que será ditada nos termos previstos no artigo 21 da devandita Lei 39/2015.
Santiago de Compostela, 16 de outubro de 2018
RESOLUCIÓN do 1 de outubro de 2018, da Xefatura Territorial de Ourense, pola que se publica a Resolución do 20 de agosto de 2018 que aproba a relación definitiva de admitidos/as como residentes na Residencia Xuvenil Florentino López Cuevillas de Ourense para o curso académico 2018/19.
Consellería de Política Social — III. Outras disposicións — 23/10/2018

No Diario Oficial de Galicia núm. 111, do 12 de xuño, publícase a Orde do 30 de maio de 2018 pola que se convocan prazas nas residencias xuvenís dependentes da Consellería de Política Social para o curso académico 2018/19, en réxime de concorrencia competitiva.
O número de prazas convocadas e a súa distribución por residencias son as seguintes:
De conformidade co disposto no artigo 45 da Lei 39/2015, do 1 de outubro, do procedemento administrativo común das administracións públicas, e nos artigos 7 e 11.5 da referida Orde do 30 de maio de 2018, que a resolución será obxecto de publicación no Diario Oficial de Galicia e na páxina web da Dirección Xeral de Xuventude, Participación e Voluntariado no enderezo http://xuventude.xunta.gal,
Primeiro. Ordenar a publicación da Resolución definitiva do 20 de agosto de 2018 pola que se aproba a relación da lista de admitidos/as e lista de agarda para a Residencia Xuvenil Florentino López Cuevillas, para o curso académico 2018/19, e na páxina web http://xuventude.xunta.gal. O texto completo non se publica no Diario Oficial de Galicia na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Para o coñecemento íntegro da resolución, notificouse persoalmente a cada persoa interesada.
Segundo. A adxudicación de prazas vacantes con posterioridade á resolución realizarase, de ser o caso, de acordo co disposto no artigo 11.3 da orde de convocatoria.
Terceiro. A Resolución do 20 de agosto de 2018 pon fin á vía administrativa e contra ela pódese interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte ao da publicación da resolución, ou impugnalas directamente ante a orde xurisdicional contencioso-administrativa, no prazo de dous meses contados a partir do día seguinte ao da publicación da resolución (artigo 46.1 da Lei 29/1998, do 13 de xullo, reguladora da xurisdición contencioso-administrativa).
Ourense, 1 de outubro de 2018
RESOLUCIÓN do 19 de outubro de 2018, da Secretaría Xeral Técnica da Consellería de Presidencia, Administracións Públicas e Xustiza, polo que se dá publicidade da composición do tribunal e da data de realización das probas de aptitude para a obtención do título de xestor administrativo.
Vicepresidencia e Consellería de Presidencia, Administracións Públicas e Xustiza — III. Outras disposicións — 23/10/2018

Primeiro. Mediante a Resolución do 18 de maio de 2018, da Secretaría Xeral Técnica da Consellería de Presidencia, Administracións Públicas e Xustiza (DOG núm. 103, do 31 de maio), convocáronse as probas de aptitude para a obtención do título de xestor administrativo.
Segundo. O tribunal está constituído polos seguintes membros, designados de conformidade co establecido na base sexta da convocatoria.
Presidenta: Pilar Otero Moar, presidenta do Colexio Oficial de Xestores Administrativos de Galicia.
Secretaria titular: María del Mar Lamas Casal.
Secretaria suplente: Catalina Martínez Leitao.
Vogais titulares:
Rosa López Río.
Ángeles Lestón Mayo.
María Rocío Mesías Díaz.
Vogais suplentes:
Patricia Fernández Fernández.
David Castro Sanmartín.
José Ramón Pardo Cabarcos.
Terceiro. As probas realizaranse o sábado día 24 de novembro de 2018, ás 10.00 horas, na aula magna da Facultade de Dereito, Universidade da Coruña, sita no Campus de Elviña, s/n, 15071 A Coruña.
Convócanse todos os aspirantes en chamamento único, no lugar e hora indicados, sinalando que deberán ir provistos do seu documento nacional de identidade ou pasaporte e bolígrafo de tinta azul.
Durante a realización das probas non se poderá utilizar calculadora nin outro tipo de dispositivo electrónico ou móbil.
Santiago de Compostela, 19 de outubro de 2018
ORDE do 9 de outubro de 2018 pola que se modifica a Orde do 14 de xuño de 2018 pola que se autorizan proxectos experimentais de formación profesional dual de ciclos formativos de formación profesional en centros educativos, en colaboración con diversas entidades.
Consellería de Educación, Universidade e Formación Profesional — III. Outras disposicións — 23/10/2018

A disposición adicional segunda do Decreto 114/2010, do 1 de xullo, polo que se establece a ordenación xeral da formación profesional do sistema educativo, determina que a consellería con competencias en materia de educación promoverá a colaboración coas empresas e as entidades empresariais e, en particular, coas máis implicadas en sectores clave da economía galega e as relacionadas cos sectores emerxentes. Esta colaboración ten como finalidade, entre outras, a posibilidade de impartir módulos profesionais incluídos en títulos de formación profesional ou módulos formativos incluídos en certificados de profesionalidade nas instalacións das empresas, co fin de garantir que a formación se realice cos equipamentos propios da actividade, así como a actualización profesional.
Coa Orde do 14 de xuño de 2018 autorizáronse proxectos experimentais de formación profesional dual de ciclos formativos de formación profesional en centros educativos, en colaboración con diversas entidades ou empresas.
Co obxecto de adecuar as ensinanzas dos ciclos formativos ás necesidades específicas de formación que demandan as empresas e de acordo coas competencias que ten conferidas a Consellería de Educación, Universidade e Formación Profesional,
Artigo único. Actualización da oferta
Modifícase parcialmente a oferta educativa publicada na Orde do 14 de xuño de 2018 pola que se autorizan proxectos experimentais de formación profesional dual de ciclos formativos de formación profesional en centros educativos, en colaboración con diversas entidades coa implantación do ciclo de grao medio de Carrozaría no IES A Sangriña. Este proxecto terá como duración os cursos 2018/19 e 2019/20, e a distribución de módulos por curso académico será coincidente coa distribución para o réxime ordinario deste ciclo formativo.
A formación realizarase de forma compartida entre o centro educativo e as empresas Inturasa-Pérez Rumbao, S.A., Vehículos Pérez Rumbao, S.A., Celta Motor, S.L., Codelauto, S.A., Taller Sport Novas, S.L., Automarca Center, S.L., e Álvaro Hermida, S.L.
A distribución da formación curricular do ciclo formativo e a temporalización dos módulos profesionais será o establecido no convenio subscrito entre a Consellería de Educación, Universidade e Formación Profesional e as empresas citadas con anterioridade. O convenio poderá ser consultado no enderezo http://www.edu.xunta.es/fp/convenios-dual.
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 9 de outubro de 2018
RESOLUCIÓN do 20 de setembro de 2018, da Secretaría Xeral de Medios, pola que se dá publicidade dos convenios de colaboración subscritos dentro do segundo cuadrimestre do ano 2018.
Vicepresidencia e Consellería de Presidencia, Administracións Públicas e Xustiza — III. Outras disposicións — 23/10/2018

De acordo co previsto no artigo 15.2 da Lei 1/2016, do 18 de xaneiro, de transparencia e bo goberno, dispoño darlle publicidade aos convenios de colaboración subscritos pola Secretaría Xeral de Medios dentro do segundo cuadrimestre do ano 2018, que se incorporan como anexo a esta resolución.
O que se fai público para xeral coñecemento.
Santiago de Compostela, 20 de setembro de 2018
RESOLUCIÓN do 9 de outubro de 2018 pola que se publica o plan de estudos do máster universitario en Edificación Sostible.
Universidade da Coruña — III. Outras disposicións — 22/10/2018

O máster universitario en Edificación Sostible obtivo a verificación do plan de estudos polo Consello de Universidades, previo informe favorable da Axencia para a Calidade do Sistema Universitario de Galicia, e a autorización da Comunidade Autónoma de Galicia para a súa implantación. Por Acordo do Consello de Ministros do 29 de setembro de 2017 estableceuse o carácter oficial do título e a súa inscrición no Rexistro de Universidades, Centros e Títulos (RUCT) (publicado no Boletín Oficial del Estado, BOE, do 24 de outubro, por Resolución da Secretaría Xeral de Universidades do 13 de outubro de 2017).
Polo exposto, de conformidade co disposto no artigo 35.4 da Lei orgánica 6/2001, de universidades, na redacción dada pola Lei orgánica 4/2007,
Publicar o plan de estudos conducente á obtención do título de máster universitario en Edificación Sostible pola Universidade da Coruña, que se estrutura segundo consta no anexo.
A Coruña, 9 de outubro de 2018
Plan de estudos que se inicia no curso 2017/18.
Código RUCT: 4316318.
Estrutura das ensinanzas (Real decreto 1393/2007, anexo I, punto 5.1).
1. Rama de coñecemento a que se adscribe o título: Enxeñaría e Arquitectura.
2. Distribución do plan de estudos en créditos ECTS, por tipo de materia:
3. Especialidades do título:
– Certificación da Sostibilidade da Edificación.
– Certificación da Verificación Estrutural da Edificación.
– Auditoría e Certificación Enerxética da Edificación.
É posible obter o título sen elixir unha das especialidades. Os 12 créditos optativos escolleranse entre o total da oferta de materias optativas.
4. Contido do plan de estudos.
A unidade temporal de todas as materias é cuadrimestral e en cada curso existe un equilibrio de créditos entre o 1º e o 2º cuadrimestre, que deberá ser respectado no caso de producirse unha modificación da organización temporal das materias.
5. Condicións de terminación.
O alumnado, para obter o título de máster universitario en Edificación Sostible, deberá superar 60 créditos ECTS distribuídos como se indica no punto 2.
RESOLUCIÓN do 15 de outubro de 2018 pola que se modifican os prazos de xustificación establecidos no artigo 26 da Resolución do 31 de maio de 2018 pola que se establecen as bases reguladoras para a concesión, en réxime de concorrencia competitiva, das subvencións para a creación e posta en marcha de unidades mixtas de investigación aliñadas cos retos estratéxicos e prioridades identificadas na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, e se procede á súa convocatoria para o ano 2018.
Axencia Galega de Innovación — III. Outras disposicións — 22/10/2018

O 4 de xullo de 2018 publicouse no
Diario Oficial de Galicia
a Resolución do 31 de maio de 2018 pola que se establecen as bases reguladoras para a concesión, en réxime de concorrencia competitiva, das subvencións para a creación e posta en marcha de unidades mixtas de investigación aliñadas cos retos estratéxicos e prioridades identificadas na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, e se procede á súa convocatoria para o ano 2018.
O artigo 26.2 da Resolución do 31 de maio de 2018 establecía os seguintes prazos de xustificación:
Prazos de presentación da documentación:
Períodos de realización de gastos (emisión de facturas) e realización de pagamentos dos gastos executados:
Tendo en conta a demora na resolución das ditas axudas, motivada pola complexidade das solicitudes presentadas e polo seu proceso de avaliación, e co fin de viabilizar os procesos de execución e xustificación das axudas concedidas para o ano 2018 por parte dos beneficiarios resultantes, e dado que non causa prexuízo a terceiros, considérase necesario ampliar o prazo de xustificación para o ano 2018 establecido no artigo 26.2 da convocatoria.
En consecuencia, no exercicio das facultades que lle confire o artigo 17.3 do Decreto 50/2012, do 12 de xaneiro, polo que se crea a Axencia Galega de Innovación,
Artigo único.
Modificación do artigo 26.2 da Resolución do 31 de maio de 2018 pola que se establecen as bases reguladoras para a concesión, en réxime de concorrencia competitiva, das subvencións para a creación e posta en marcha de unidades mixtas de investigación aliñadas cos retos estratéxicos e prioridades identificadas na RIS3 para Galicia, cofinanciadas polo Fondo Europeo de Desenvolvemento Rexional (Feder) no marco do programa operativo Feder Galicia 2014-2020, e se procede á súa convocatoria para o ano 2018
O artigo 26.2 da citada resolución queda redactado do seguinte xeito:
Prazos de presentación da documentación:
Períodos de realización de gastos (emisión de facturas) e realización de pagamentos dos gastos executados:
Disposición derradeira única.
Entrada en vigor
Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 15 de outubro de 2018
RESOLUCIÓN do 8 de outubro de 2018, da Dirección Xeral de Educación, Formación Profesional e Innovación Educativa, pola que se fai pública a relación de centros autorizados para impartir ciclos formativos plurilingües (Estrela PluriFP), así como os ciclos formativos autorizados, no curso 2018/19.
Consellería de Educación, Universidade e Formación Profesional — III. Outras disposicións — 22/10/2018

Mediante a Resolución do 13 de xuño de 2018, da Dirección Xeral de Educación, Formación Profesional e Innovación Educativa (DOG do 21 de xuño), fíxose público o anuncio da convocatoria pola que se regulan os ciclos formativos plurilingües (Estrela PluriFP), para o curso 2018/19.
A disposición décimo terceira da resolución desta convocatoria establece que o director xeral de Educación, Formación Profesional e Innovación Educativa ditará unha resolución que conteña a relación de centros autorizados para impartir ciclos formativos plurilingües e que se publicará no
Diario Oficial de Galicia
.
En virtude do exposto anteriormente,
Primeiro. Publicar a relación de centros autorizados para impartir ciclos formativos plurilingües (Estrela PluriFP) no curso 2018/19, así como os ciclos formativos autorizados.
Segundo. Contra esta resolución poderase interpoñer un recurso de alzada ante a conselleira de Educación, Universidade e Formación Profesional no prazo dun mes, contado a partir do día seguinte ao da súa publicación no
Diario Oficial de Galicia
, de acordo co disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 8 de outubro de 2018
Centros autorizados para impartir ciclos formativos plurilingües (Estrela PluriFP) no curso 2018/19 e ciclos formativos autorizados.
(*) Ciclos formativos de formación profesional dual.
RESOLUCIÓN do 3 de outubro de 2018, da Xefatura Territorial de Vigo, pola que se publica a Resolución do 7 de agosto de 2018 pola que se aproba a relación definitiva de admitidos/as como residentes na residencia xuvenil Altamar, para o curso académico 2018/19.
Consellería de Política Social — III. Outras disposicións — 22/10/2018

No
Diario Oficial de Galicia
núm. 111, do 12 de xuño, publícase a Orde do 30 de maio de 2018 pola que se convocan prazas nas residencias xuvenís dependentes da Consellería de Política Social para o curso académico 2018/19, en réxime de concorrencia competitiva.
O número de prazas convocadas e a súa distribución por residencias son as seguintes:
De conformidade co disposto no artigo 45 da Lei 39/2015, do 1 de outubro, do procedemento administrativo común das administracións públicas, e nos artigos 7 e 11.5 da referida Orde do 30 de maio de 2018, que a resolución será obxecto de publicación no
Diario Oficial de Galicia
e na páxina web da Dirección Xeral de Xuventude, Participación e Voluntariado no enderezo http://xuventude.xunta.gal
Primeiro. Ordenar a publicación da Resolución definitiva do 7 de agosto de 2018 pola que se aproba a relación da lista de admitidos/as e lista de agarda para a Residencia Xuvenil Altamar de Vigo, para o curso académico 2018/19, e na páxina web
http://xuventude.xunta.gal. O texto completo non se publica no
Diario Oficial de Galicia
na súa integridade en virtude da cautela prevista no artigo 46 da Lei 39/2015, do 1 de outubro, do procedemento administrativo común das administracións públicas.
Para o coñecemento íntegro da resolución, notificouse persoalmente a cada persoa interesada.
Segundo. A adxudicación de prazas vacantes con posterioridade á resolución realizarase, de ser o caso, de acordo co disposto no artigo 11.3 da orde de convocatoria.
Terceiro. A Resolución do 7 de agosto de 2018 pon fin á vía administrativa e contra ela pódese interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte á publicación da resolución, ou impugnalas directamente ante a orde xurisdicional contencioso-administrativa, no prazo de dous meses contados a partir do día seguinte ao da publicación da resolución (artigo 46.1 da Lei 29/1998, do 13 de xullo, reguladora da xurisdición contencioso-administrativa).
Vigo, 3 de outubro de 2018
ORDE do 5 de outubro de 2018 pola que se autorizan novos centros plurilingües na Comunidade Autónoma de Galicia para o curso 2018/19.
Consellería de Educación, Universidade e Formación Profesional — III. Outras disposicións — 22/10/2018

De conformidade co establecido no artigo 16 da Orde desta consellería do 12 de maio de 2011 (DOG do 20 de maio) pola que se regulan os centros plurilingües na Comunidade Autónoma de Galicia e se establece o procedemento de incorporación de novos centros á Rede de Centros Plurilingües de Galicia, esta consellería
Primeiro. Autorizar os centros plurilingües que se relacionan no anexo desta orde.
Segundo. Contra esta resolución as persoas interesadas poderán interpor recurso potestativo de reposición ante a persoa titular da Consellería de Educación, Universidade e Formación Profesional, no prazo dun mes contado desde o día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. De non considerar oportuna a interposición do citado recurso, poderán formular directamente, recurso contencioso-administrativo no prazo de dous meses ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de outubro de 2018
RESOLUCIÓN do 5 de outubro de 2018, da Dirección Xeral de Educación, Formación Profesional e Innovación Educativa, pola que se autorizan centros educativos para impartir o programa plurilingüe no segundo ciclo da educación infantil (Plurinfantil), para o curso 2018/19.
Consellería de Educación, Universidade e Formación Profesional — III. Outras disposicións — 22/10/2018

De conformidade co establecido no artigo 16 da resolución desta dirección xeral do 2 de abril de 2018, pola que se regula o programa plurilingüe no segundo ciclo da educación infantil (Plurinfantil), para o curso 2018/19, esta dirección xeral
Primeiro. Autorizar os centros que se relacionan no anexo desta resolución para impartir o programa Plurinfantil, de plurilingüismo no segundo ciclo da educación infantil.
Segundo. Contra esta resolución, que esgota a vía administrativa, as persoas interesadas poderán interpor recurso potestativo de reposición ante a persoa titular da Consellería Educación, Universidade e Formación Profesional, no prazo dun mes contado desde o día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. De non considerar oportuna a interposición do citado recurso, poderán formular directamente recurso contencioso-administrativo no prazo de dous meses ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de outubro de 2018
RESOLUCIÓN do 5 de outubro de 2018, da Dirección Xeral de Educación, Formación Profesional e Innovación Educativa, pola que se fai pública a autorización de novas seccións bilingües no curso 2018/19 en centros sostidos con fondos públicos de ensino non universitario reguladas pola Orde do 12 de maio de 2011.
Consellería de Educación, Universidade e Formación Profesional — III. Outras disposicións — 22/10/2018

A Orde do 12 de maio de 2011 (DOG do 20 de maio) regula as seccións bilingües en centros sostidos con fondos públicos de ensino non universitario.
Finalizado o procedemento establecido na citada orde para a autorización de seccións bilingües e, segundo o disposto no artigo 12.2, procédese a facer pública a relación de novas seccións bilingües autorizadas a partir do curso 2018/19.
En consecuencia, a Dirección Xeral de Educación, Formación Profesional e Innovación Educativa
Primeiro. Autorizar os centros con seccións bilingües que se relacionan no anexo desta resolución.
Segundo. Contra esta resolución as persoas interesadas poderán interpor recurso de alzada perante a persoa titular da Consellería de Educación, Universidade e Formación Profesional, no prazo dun mes contado desde o día seguinte ao da súa publicación no Diario Oficial de Galicia, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. De non considerar oportuna a interposición do citado recurso poderán formular directamente recurso contencioso-administrativo, no prazo de dous meses, ante o Tribunal Superior de Xustiza de Galicia, conforme se establece nos artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de outubro de 2018
EXTRACTO da Resolución do 28 de xuño de 2018 pola que se establecen as bases reguladoras para a concesión, en réxime de concorrencia competitiva, de bolsas para a realización de estudos no Centro Superior de Hostalaría de Galicia e se procede á súa convocatoria para o curso 2018/19.
Axencia Turismo de Galicia — III. Outras disposicións — 09/07/2018

BDNS (identif.): 406592.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://pap.minhap.gob.es/bdnstrans/index).
Primeiro.
Persoas beneficiarias
Poderán solicitar estas bolsas os/as alumnos/as que reúnan os requisitos académicos e económicos que se establecen nos artigos 4 e 5 das bases reguladoras e fixesen, se procede, a reserva de praza nalgunha das titulacións do Centro Superior de Hostalaría de Galicia (CSHG) para o curso 2018/19.
Segundo.
Obxecto
O establecemento de bolsas de matrícula, en réxime de concorrencia competitiva, para os/as alumnos/as que cursen as titulacións que imparte o CSHG, para o curso 2018/19 (código de procedemento TU200A).
Clases e contías das bolsas:
1. As bolsas consistirán no desconto dunha parte porcentual dos prezos da matrícula en réxime externo da titulación en que se matricule.
2. Segundo a contía, establécense dúas modalidades:
Bolsas tipo I: cobren aproximadamente o 80 % da matrícula en réxime externo.
Bolsas tipo II: cobren aproximadamente o 50 % da matrícula en réxime externo.
3. Conforme as titulacións que se imparten no CSHG, distribuiranse nos seguintes grupos:
a) Seis (6) bolsas tipo I para o 1º curso de diploma superior en Xestión Hoteleira.
b) Doce (12) bolsas tipo II para o 1º curso de diploma superior en Xestión Hoteleira.
c) Tres (3) bolsas tipo II para o 1º curso de diploma de Gastronomía e Xestión en Cociña.
Terceiro.
Bases reguladoras
Resolución do 28 de xuño de 2018 pola que se establecen as bases reguladoras para a concesión, en réxime de concorrencia competitiva, de bolsas para a realización de estudos no Centro Superior de Hostalaría de Galicia e se procede á súa convocatoria para o curso 2018/19.
Cuarto.
Importe
Bolsas tipo I: cobren aproximadamente o 80 % da matrícula en réxime externo.
Bolsas tipo II: cobren aproximadamente o 50 % da matrícula en réxime externo.
Quinto.
Prazo de presentación de solicitudes
O prazo de presentación de solicitudes será dun mes contado a partir do día seguinte ao da publicación desta resolución no
Diario Oficial de Galicia
.
Sexto.
Aboamento e xustificación
A bolsa non supón a entrega efectiva de diñeiro ao/á alumno/a a que lle foi concedida. A concesión da bolsa supón a posibilidade de matricularse nas titulacións sen necesidade de aboar o importe que lle foi concedido segundo o tipo de bolsa.
Unha vez publicada a resolución de concesión no
Diario Oficial de Galicia
, a persoa beneficiaria poderá aplicar o desconto correspondente sobre o prezo da matrícula segundo o tipo de bolsa que lle foi concedido.
Santiago de Compostela, 28 de xuño de 2018
RESOLUCIÓN do 5 de outubro de 2018, da Dirección Xeral de Educación, Formación Profesional e Innovación Educativa, pola que se autorizan centros educativos para impartir o bacharelato de especialización en idiomas (PluriBach), para o curso 2018/19.
Consellería de Educación, Universidade e Formación Profesional — III. Outras disposicións — 22/10/2018

De conformidade co establecido no artigo 16 da Resolución desta dirección xeral do 2 de abril de 2018, pola que se regula o bacharelato de especialización en idiomas (Pluribach), para o curso 2018/19, esta dirección xeral
Primeiro. Autorizar os centros que se relacionan no anexo desta resolución para impartir o programa Pluribach, bacharelato de especialización en idiomas.
Segundo. Contra esta resolución, que esgota a vía administrativa, as persoas interesadas poderán interpor recurso potestativo de reposición ante a persoa titular da Consellería de Educación, Universidade e Formación Profesional, no prazo dun mes contado desde o día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas. De non considerar oportuna a interposición do citado recurso, poderán formular directamente, recurso contencioso-administrativo no prazo de dous meses ante o Tribunal Superior de Xustiza de Galicia, conforme se establece na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 5 de outubro de 2018
RESOLUCIÓN do 21 de maio de 2018 pola que se lle dá publicidade a unha encomenda de xestión á Empresa de Transformación Agraria, S.A. (Tragsa) para o ano 2018, cofinanciada pola Unión Europea a través do Fondo Europeo de Desenvolvemento Rexional, cun máximo do 80 %, no marco do programa operativo Feder Galicia 2014-2020.
Axencia Galega de Servizos Sociais — III. Outras disposicións — 09/07/2018

De conformidade co previsto no artigo 8.5 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade a unha encomenda de xestión, adoptada polas resolucións do 29 de decembro de 2017 e do 24 de marzo de 2018, para o exercicio 2018, da Axencia Galega de Servizos Sociais, á Empresa de Transformación Agraria, S.A. (Tragsa), coas seguintes características:
1. Actividade: obra de rehabilitación de infraestruturas de educación infantil no marco do programa operativo Feder 2014-2020 (obxectivo temático 10), anticipado de gasto.
2. Natureza e alcance da xestión encomendada: esta encomenda ten natureza intersubxectiva, ao ter Tragsa a consideración de medio instrumental da Administración segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro de 2014.
3. Prazo de vixencia: o prazo máximo de execución é de seis (6) meses.
4. Importe e financiamento: o importe total da encomenda ascende a un millón noventa e seis mil cincocentos oitenta e dous euros con setenta e cinco céntimos (1.096.582,75 €, IVE incluído), con cargo á aplicación orzamentaria 12 A1 312B 632.1 dos orzamentos da Axencia Galega de Servizos Sociais para o ano 2018.
Esta proposta está financiada nun máximo dun 80 % polo Fondo Europeo de Desenvolvemento Rexional no marco do programa operativo Feder 2014-2020 (obxectivo temático 10).
Santiago de Compostela, 21 de maio de 2018